《郑维心用张仲宗韵见赠复次其韵奉酬 其二》
宋代·沈与求

少日功名心，偃蹇挽不来。雄豪本戏耳，静乐真贤哉。

畏事口三缄，忧时肠九回。无客榻长挂，有怀尊自开。

酒酣气如云，高哦追八哀。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。